Rankuļrags
Rankuļrags Rankuļrags ir 1,5 km garš izliekts krasta posms Rīgas līča Vidzemes piekrastē Limbažu novada Salacgrīvas pagastā pie Kurliņupes ietekas. Zemesrags 0,7 km garumā turpinās rietumu virzienā zemūdens daļā no 4—6 m augstā stāvkrasta. Zemesrags veidojies uz vidusdevona smilšakmeņu pamatiežu pacēluma. Virsas absolūtais augstums 11,7 m vjl. Raga dienvidu pusē Kurliņupe tek pa 5—6 m dziļu pamatiežos iegrauztu kanjonu. Ietilpst Vidzemes akmeņainās jūrmalas dabas liegumā.